Qatayef

Pwdin Arabaidd yw Qatayef, katayef neu qata'if () a gaiff ei arlwyo'n aml yn ystod Ramadan. Gellir ei ddisgrifio fel rhyw fath o dwmplen melys, wedi'i llenwi â hufen neu gnau ac o ran golwg mae'n debyg i grempog wedi'i blygu.

 Ffynhonnell y gair 
Mae'r gair qaṭaːyif () yn deillio o'r gwreiddyn Arabeg qṭf, sy'n golygu codi neu blycio.

 Tarddiad 
Credir bod Qatayef o darddiad Fatimid, sef Califf Isma'ilistaidd o'r 10g. Fodd bynnag, mae eu hanes yn dyddio'n ôl tipyn hwyrach na hyn: i'r Califf Abbasid, 750-1258 CE. Crybwyllwyd Qatayef yn y 10g mewn lyfr coginio Arabeg gan Ibn al-Sayyar Warraq, llyfr o'r enw Kitab al-Ṭabīḫ (   , Llyfr y Prydau). Cyfieithwyd y llyfr yn ddiweddarach i'r Saesneg gan Nawal Nasrallah dan yr enw Annals of the Caliphs 'Kitchens.

Yn draddodiadol, paratowyd Qatayef gan werthwyr stryd yn ogystal ag aelwydydd yn y Lefant a'r Aifft. Fel arfer mae'n cael ei lenwi â chaws akkawi.Sadat, Jehan (2002). A Woman of Egypt. Simon & Schuster. p. 48.

 Paratoi 
Qatayef yw'r enw cyffredinol ar y pwdin, ac yn fwy penodol, ar y cytew neu batter. Fel rheol mae'n cael ei wneud allan o flawd, powdr codi, dŵr, burum, ac weithiau ychwanegir siwgr. Tolltir y cytew ar blât poeth crwn, ac mae'r cymysgedd yn ymddangos yn debyg i grempogau, ac eithrio'r ffaith mai dim ond un ochr sy'n cael ei goginio, yna ei stwffio a'i blygu.

Mae'r crwstyn wedi'i lenwi â chaws melys heb halen, cymysgedd o unrhyw un o gnau cyll, cnau Ffrengig, almonau, pistachios, rhesins, siwgr powdr, gwlyb y fanila, saws rhosod (ma-zahr ماء الزهر) a sinamon. Yna caiff ei ffrio'n ddwfn neu, yn llai cyffredin, ei bobi a'i weini â surop melys poeth neu weithiau fêl. Ffordd arall o paratoi'r qatayef yw drwy ei lenwi gyda hufen chwipio neu qishta (قشطة) hufen tolch, ei blygu hanner ffordd a'i weini gyda surop persawrus heb unrhyw ffrio neu pobi. Yr enw ar y ffordd hon o wasanaethu yw assafiri qatayef (قطايف عصافيري).

 Gweler hefyd 

 Mandugwa, pwdin tebyg o Corea

 Cyfeiriadau 

Categori:Coginiaeth Syria
Categori:Coginiaeth Palesteina
Categori:Coginiaeth Libanus
Categori:Coginiaeth Gwlad Iorddonen
Categori:Coginiaeth Irac
Categori:Coginiaeth yr Aifft
Categori:Erthyglau gyda microfformats hAudio
Categori:Wicibrosiect Palesteina